Mitropolitul Teofan al Moldovei și Bucovinei a oficiat sâmbătă slujba de sfințire a noului lăcaș de cult edificat în comuna Borlești, județul Neamț. Pe această cale, biserica a fost așezată sub ocrotirea Sfinților Împărați Constantin și Elena.
Slujba de sfințire a fost urmată de Sfânta Liturghie, oficiată la altarul de vară a lăcașului de cult, la finalul căreia Înaltpreasfințitul Părinte Teofan a explicat importanța lăcașurilor de cult pentru fiecare comunitate.
„Biserica este vas al Duhului Sfânt. Biserica este inima unei parohii, a unei localități”, a spus Părintele Mitropolit.
„Precum prin inimă trece tot sângele din organismul nostru și oxigenează sângele că să putem supraviețui, așa este biserica într-o parohie, este inima prin care pulsează Duhul Sfânt și pătrunde în tot sistemul sangvin duhovnicesc al parohiei, al familiei, al națiunii, al lumii”.
„Dumnezeu dă Duhul Sfânt că să atingă corzile existenței noastre, că să se refacă în noi auzite suspinele cele negrăite ale Duhului Sfânt, care se fac sfințite, mai ales în rugăciunea inimii, a minții, în rugăciunea Sfintei și Dumnezeieștii Liturghii”, a adăugat Înaltpreasfinția Sa.
În semn de recunoștință pentru eforturile depuse în edificarea lăcașului de cult, Înaltpreasfințitul Părinte Teofan l-a hirotesit iconom stavrofor pe pr. Constantin Cătălin Damian.
Foto credit: Doxologia.ro / Mihail Vrăjitoru